**PROJEKT: ZNANJE ZA ODLIČNOST V NEFORMALNEM IZOBRAŽEVANJU ODRASLIH**

**IZOBRAŽEVALNI PROGRAM: UVOD V NLP ZA IZOBRAŽEVALCE ODRASLIH**

**NAMEN IZOBRAŽEVANJA:** Komunikacija kot sredstvo medsebojnega sporazumevanja nam omogoča prenos in sprejemanje informacij. Ima pomembno vlogo pri socializaciji in graditvi medsebojnih odnosov. S komunikacijo lahko vplivamo, nagradimo, pohvalimo, ovrednotimo, izrazimo svoje mnenje ipd. Zato se moramo zavedati pomena pozitivne in učinkovite komunikacije tudi pri svojem delu. Nevrolingvistično programiranje (NLP) ponuja metode, ki nam lahko pomagajo pri sporazumevanju tako na osebni kakor tudi na poslovni ravni, saj spodbujajo drugačen način razmišljanja in drugačen pogled na medsebojno komunikacijo.

**Trajanje programa**: 40 ped. ur, obvezna 80-odstotna prisotnost.

**Ciljna skupina:**

Ciljna skupina so zaposleni, ki so prepoznani kot ustrezen kader za opravljanje izobraževalnega in/ali razvojnega dela v neformalnih izobraževalnih programih za odrasle ter potrebujejo:

* izpopolnjevanje znanja zaradi razvojnih potreb delodajalcev,
* zmanjšanja neskladji med usposobljenostjo in potrebami trga dela,
* razvoja svoje kariere ter
* osebnega razvoja in delovanja v sodobni družbi.

**Cilji programa:**

Splošni cilji programa so:

* razvijanje komunikacijskih kompetenc za delo s posamezniki in skupinami,
* razvijanje kompetenc za vodenje posameznikov in skupin s pomočjo NLP svetovalnih in
* NLP komunikacijskih modelov.

**Vsebina:**

MODUL 1: KOMUNIKACIJA (28 ur)

Sklopi:

1. Komunikacijski proces – 8 ur

* Uvod v NLP
* Razvojne usmeritve NLP
* Elementi komunikacijskega procesa (pošiljatelj, vir informacij, osebnostni filtri, namen, sporočilo, komunikacijski kanal, prejemnik)
* Načini komuniciranja (pisno, ustno, kombinirano) in motnje
* Pomen verbalne in neverbalne komunikacije
* Pravila dobre komunikacije in jezikovni vzorci (npr. procesne besede)
* Pomen dobrega odnosa med udeleženci v komunikaciji
* Moj model sveta in komunikacije
* Vzpostavitev dobrega stika
* Moč in pomembnost prvega in zadnjega vtisa

2. Uspešna in učinkovita komunikacija je NLP komunikacija – 8 ur

* Osnovni elementi komunikacije U (uspešne) in U (učinkovite)
* Komunikacija naj bo: jasna in ciljna, spoštljiva, dvosmerna, odprta in tekoča, iskrena, pozitivno naravnana, izraža tistega, ki komunicira
* Škodljive komunikacijske navade
* Aktivno poslušanje in izražanje ter postavljanje vprašanj
* Strategije komuniciranja
* Pomen in moč povratne informacije
* Sendvič tehnika povratnega sporočila, kdaj jo uporabiti in kako podati kritiko
* Kako se naučiti reči NE

3. Osebnostni stili in komunikacija – 8 ur

* Poznavanje sebe, svojih lastnosti, znanj in spretnosti, kaj mi je pomembno (vrednote)
* Osebnostni stili v komunikaciji in kako se kažejo zasebno ali na delovnem mestu
* Prenos informacij in sistem čutnih zaznav VAKOG
* Kaj se mi zdi pomembno
* Postavljanje ciljev po metodi Smart
* Dobro oblikovanje ciljev in razumevanje posledic

4. Praktična uporaba svetovalnega modela vodenja sogovornika skozi pogovor – 4 ure

MODUL 2: UČINKOVITO REŠEVANJE KONFLIKTOV (12 ur)

* Razumevanje sogovornika in konfliktov
* Kako prepoznamo in zaznavamo konflikte
* Proces reševanja konfliktov in situacija WIN-WIN
* Koraki procesa reševanja konfliktov
* Tehnike reševanja konfliktov

- Povzetek vsebin

- Refleksija izvedenega izobraževanja

**Kompetence, ki jih udeleženci pridobijo s programom:**

* SVETOVALNE VEŠČINE (tehnike za svetovanje udeležencem, uporabnikom v procesu sprememb in načrtovanja svojih ciljev ter prihodnosti),
* VODSTVENE VEŠČINE (tehnike za vodenje posameznikov in skupin),
* KOMUNIKACIJSKE VEŠČINE (ustrezna komunikacija znotraj tima/kolektiva in v odnosu do uporabnikov),
* SAMOINICIATIVNOST (dajanje pobud, proaktivnost in samostojno delo z uporabniki),
* SAMOREGULACIJA (obvladovanje stresa, ustrezna izbira komunikacijskih vzorcev, samonadzor pri komunikaciji s sodelavci in uporabniki).

**Organizacija izobraževanja:**

Program izpopolnjevanja bo izveden v živo, pri čemer bo del programa izveden v obliki treninga. Potekal bo v predavalnici na Zasavski ljudski univerzi. Upoštevali bomo vsa priporočila v zvezi z zajezitvijo COVID-19. Usposabljanje se bo izvajalo enkrat tedensko v popoldanskem času po naslednjem urniku:

|  |  |  |  |
| --- | --- | --- | --- |
| **DAN**  | **ČAS** | **ŠT. UR** | **LOKACIJA** |
| ponedeljek, 10. 5. | 13.00–18.00 | 7 | Predavalnica ZLU |
| ponedeljek, 17. 5. | 13.00–18.00 | 7 | Predavalnica ZLU |
| ponedeljek, 24. 5. | 13.00–18.00 | 7 | Predavalnica ZLU |
| ponedeljek, 31. 5. | 13.00–18.00 | 7 | Predavalnica ZLU |
| torek, 8. 6. | 13.00–18.00 | 6 | Predavalnica ZLU |
| torek, 15. 6. | 13.00–18.00 | 6 | Predavalnica ZLU |

**Število udeležencev v skupini:** 14–15.

**Listina:**

Udeleženci, ki bodo izobraževalni program uspešno končali, bodo prejeli potrdilo o usposabljanju in prilogo s popisom kompetenc po programu.